ডেডলাইন ৮ এপ্রিল: উইন্ডোজ এক্সপিতে চলা এটিএম এর কি হবে? - কর্পোরেট
কর্পোরেট
ডেডলাইন ৮ এপ্রিল: উইন্ডোজ এক্সপিতে চলা এটিএম এর কি হবে?
কর্পোরেট ম্যাগাজিন
4 বছর ago
৮ এপ্রিল হতে আর কিন্তু বেশি দেরি নেই, অথচ বিশ্বের অধিকাংশ এটিএমগুলো এখনও এক্সপি অপারেটিং সিস্টেমেই রয়ে গেছে। কী হবে ৮ এপ্রিল? এক্সপির সব হালনাগাদ বন্ধ করে দিচ্ছে মাইক্রোসফট। এক খবরে ব্লুমবার্গ জানিয়েছে, বিশ্বের ৯৫ শতাংশ এটিএম যন্ত্রের অপারেটিং সিস্টেম হিসেবে এখনও এক্সপি রয়ে গেছে।

এক যুগেরও আগের এ অপারেটিং সিস্টেমটির ব্যবহার বন্ধ করে নতুন সংস্করণে আপডেট করার পরামর্শ দিচ্ছে বিশ্বের বৃহত্তম সফটওয়্যার নির্মাতা প্রতিষ্ঠানটি।এক্সপির আয়ু কমে যাওয়ায় অনেক প্রতিষ্ঠানই দ্রুত এক্সপি থেকে নতুন কোনো সংস্করণে আপগ্রেড করে নিচ্ছে। অথচ বিশ্বে বর্তমান সময়ে গুরুত্বপূর্ণ যন্ত্র হিসেবে এটিএম এখনও এক্সপিতে পড়ে রয়েছে।
নিরাপত্তা ও হ্যাক হওয়ার ঝামেলা এড়াতে দ্রুত এটিএম যন্ত্র এক্সপি থেকে হালনাগাদ করে নেওয়ার উচিত বলেই মনে করছেন প্রযুক্তি গবেষকেরা। এটিএম যন্ত্রে এখনও এক্সপি ব্যবহূত হওয়ায় তা আর্থিক তথ্য চুরির ঝুঁকি ও বিপদ বাড়িয়ে তুলেছে বলেও মনে করছেন মার্কিন গবেষকেরা। এ বছরের ৮ এপ্রিল এক্সপির হালনাগাদ বন্ধ করে দেওয়ার কথা জানালেও এর নিরাপত্তা পণ্যগুলোর সমর্থন ২০১৫ সাল পর্যন্ত বাড়ানোর কথা জানিয়েছে মাইক্রোসফট কর্তৃপক্ষ। তবে মাইক্রোসফটের পক্ষ থেকে সতর্ক করে দেওয়া হয়েছে যে, অ্যান্টিম্যালওয়্যার সিস্টেমের সমর্থন এ সময় খুব বেশি কার্যকর নাও হতে পারে। ব্লুমবার্গের প্রতিবেদনে বলা হয়েছে, এখনকার নতুন এটিএম যন্ত্রগুলোতে উইন্ডোজের নতুন সংস্করণ আপডেট করে নেওয়া সহজ। অন্যদিকে পুরোনো যন্ত্রগুলোও আপগ্রেড করে নতুন সংস্করণের উইন্ডোজ ব্যবহার করা উচিত।
এক্সপি থেকে উইন্ডোজের নতুন সংস্করণে আপগ্রেড করে নিলে বেশ কিছু নতুন সুবিধা পাওয়া যায়। এক্সপিতে অ্যাপ্লিকেশন চালানো, ই-মেইল, ওয়েবসাইটে দেখার কাজ ভালোভাবে করা গেলেও যেসব সুবিধা বা ফিচার উইন্ডোজের নতুন অপারেটিং সিস্টেমে একে একে আসছে, সেগুলো দিয়ে এক্সপির চেয়েও অনেক বেশি কাজ পাওয়া যাবে।
Comments
comments
Categories: অর্থনীতি
Tags: উইন্ডোজ এক্সপি, এটিএম
Leave a Comment
কর্পোরেট
Powered by WordPress
Back to top